pythainlp/thai-financial-dataset huggingface dataset:
6.  โครงการในอนาคต

ต้นปี 2553 บริษัททำการติดตั้งสายการผลิตหลอดความเร็วสูง
เพื่อเพิ่มความสามารถในการผลิตกระป๋องอลูมิเนียมขนาดใหญ่ซึ่งมีกำลังการผลิต 165
กระป๋องต่อนาที โดยสามารถเริ่มต้นการผลิตเชิงพาณิชย์ได้ในเดือนมีนาคมนี้
รวมทั้งทำการเพิ่มประสิทธิภาพของงานหล่ออลูมีเนียม (Casting Line)
ซึ่งจะมีผลทำให้ความเร็วและขนาดความกว้างของการผลิต Coil เพิ่มมากขึ้น
มีผลต่อการได้รับเหรียญกลับคืน (Recovery Rate) สูงขึ้นจากเดิม 40 เปอร์เซนต์ เป็น 60
เปอร์เซนต์

ในเดือนกันยายน ปี 2553 บริษัทจะทำการติดตั้งสายการผลิตหลอดความเร็วสูง
สามารถผลิตหลอดอลูมีเนียมขนาดกลาง กำลังการผลิต 165 หลอดต่อนาที
โดยความสามารถดังกล่าวนี้ จะพร้อมเพื่อรองรับการผลิตในเชิงพาณิชย์ (Commercial
Commencing Date of Production) ในปลายปี 2553 หรือต้นปี 2554

ในปี 2553 บริษัทมีโครงการที่จะลงทุนเป็นจำนวนมากที่สุดที่เคยทำมาเป็นจำนวน 800 ล้านบาท
โดยบริษัทจะเริ่มการก่อสร้างโรงงานใหม่เพื่อการติดตั้งสายการผลิตกระป๋องอีก 4 สายการผลิต
หลังจากนั้นจึงจะเริ่มด้วยการเดินสายการผลิตกระป๋องขนาดกลางในกลางปี 2554
ในส่วนของโรงงานผลิตเหรียญอลูมิเนียมนั้น
บริษัททำการลงทุนอย่างต่อเนื่องเพื่อให้ราคาต้นทุนการผลิตเหรียญอยู่ในสภาวะที่แข่งขันได้

ท้ายที่สุด บริษัทมีนโยบายในการประหยัดพลังงานอย่างต่อเนื่อง
โดยควบคุมปริมาณการใช้ก๊าซธรรมชาติ ซึ่งเป็นเชื้อเพลิงในการผลิตให้ลดลงในแต่ละสายการผลิต
ดังเช่น ในสายการผลิตเหรียญอลูมิเนียม ซึ่งได้รับการปรับปรุงประสิทธิภาพในการผลิต
พร้อมกับที่มีการลดปริมาณการใช้ก๊าซเป็นเชื้อเพลิงด้วย ซึ่งถือได้ว่า
นอกจากบริษัทจะมีระบบการผลิตที่เป็นมิตรต่อสิ่งแวดล้อมแล้ว บริษัทยังได้ปฏิบัติตามกฎระเบียบ
และคำแนะนำต่างๆ จากหน่วยงานของรัฐที่เกี่ยวข้องกับการรักษา
และอนุรักษ์สิ่งแวดล้อมอย่างเคร่งครัด พร้อมทั้งมีโครงการ CSR
ดำเนินการอย่างต่อเนื่องมาเป็นเวลามากกว่า 3 ปี และยังคงดำเนินต่อไปในอนาคต
1.  ปัจจัยความเสี่ยง

  ความเสี่ยงที่เกี่ยวข้องกับธุรกิจ

  ในด้านการตลาด

  บริษัทจำหน่ายบรรจุภัณฑ์อลูมิเนียมไปยังต่างประเทศมากกว่า 30 ประเทศทั่วโลก
  รวมทั้งประเทศไทย ซึ่งเป็นผู้ผลิตสินค้าชั้นนำ เช่น เครื่องสำอาง ผลิตภัณฑ์สีผม เวชภัณฑ์
  สเปรย์ปรับอากาศ เครื่องเขียน (ปากกาเคมี) และเหรียญอลูมิเนียม การที่บริษัทมีฐานลูกค้าใหญ่
  กระจายอยู่ในหลายภูมิภาคของโลก การมีนโยบายการซื้อของกลุ่มลูกค้าระดับสากล
  ผ่านการซื้อแบบรวมหลายประเทศทั่วโลก (Globalized)
  และการทำธุรกิจผ่านตัวแทนรับบรรจุเพื่อเป็นฐานในการส่งสินค้าสำเร็จรูปออกต่างประเทศ
  เป็นการเพิ่มช่องทางการจัดจำหน่ายให้กับบริษัท และความต้องการดังกล่าวได้มีการขยายตัว
  บริษัทจึงสร้างจุดแข็งในการแข่งขันโดยเพิ่มกำลังการผลิต ส่งของให้ทันเวลา
  และปรับปรุงคุณภาพให้ดีที่สุด เพื่อเป็นการป้องกันการแทรกแซงจากคู่แข่งอย่างประเทศจีน
  อินโดนีเซีย เป็นต้น

ในด้านกำลังการผลิต

มีการเพิ่มสายการผลิตที่ทันสมัยอย่างต่อเนื่อง โดยเป็นสายการผลิตแบบอัตโนมัติความเร็วสูง
ผลิตได้มากกว่า 1 ขนาดในสายการผลิตนั้นๆ
ทำให้ลดความเสี่ยงจากการสูญเสียลูกค้ารายใหญ่ที่ต้องมีการกระจายสินค้าเร็วและจำนวนมากได้เป็นอย่างดี

ในด้านวัตถุดิบหลักซึ่งใช้ในการผลิต

วัตถุดิบหลักคืออลูมิเนียมแท่ง ความบริสุทธิ์ 99.7 เปอร์เซ็นต์
ซึ่งราคาจะอ้างอิงกับตลาดโลหะในกรุงลอนดอน บริษัทมีการซื้อราคาแบบล่วงหน้าและราคา ณ
จุดซื้อวันนั้นๆ เมื่อราคามีสัญญาณลดลง นอกจากนั้นยังมีการออกตราสารอนุพันธ์โดยมีสัญญา
commodity price swap กับสถาบันการเงินต่างประเทศเพื่อป้องกันความเสี่ยง
ซึ่งเป็นจำนวนเล็กน้อย เมื่อราคาผันผวนมากและต่อเนื่อง
ความเสี่ยงบางส่วนจะเป็นของผู้ซื้อด้วยเช่นกัน

ในด้านเงินตราต่างประเทศ

บริษัทมีความเสี่ยงจากอัตราแลกเปลี่ยนเงินตราต่างประเทศ ซึ่งเกิดจากการซื้อสินค้า การขายสินค้า
เงินกู้ยืมระยะสั้นและเงินกู้ยืมระยะยาวที่เป็นเงินตราต่างประเทศ เพื่อป้องกันความเสี่ยงดังกล่าว
บริษัทมีนโยบายป้องกันความเสี่ยงจากอัตราแลกเปลี่ยนเงินตราต่างประเทศ
โดยเมื่อมีการรับเงินตราต่างประเทศจากการรับชำระเงินจากลูกค้า
จะนำเงินดังกล่าวเข้าฝากในบัญชีสกุลเงินหลัก เช่น เงินดอลลาร์สหรัฐ เงินเยนญี่ปุ่น เป็นต้น
ซึ่งได้เปิดบัญชีไว้กับธนาคารพาณิชย์ในประเทศไทย
วัตถุประสงค์ในการนำเงินเข้าฝากไม่ใช่เพื่อรับดอกเบี้ยเนื่องจากดอกเบี้ยจะต่ำมาก
แต่มีวัตถุประสงค์เพื่อนำมาชำระค่าวัตถุดิบและอะไหล่ และค่าเครื่องจักรและอุปกรณ์
ซึ่งนำเข้ามาจากต่างประเทศและในขณะเดียวกันสามารถประหยัดค่าใช้จ่ายในการซื้อเงินตราต่างประเทศ

ในด้านสินเชื่อ

คือ ความเสี่ยงที่ลูกค้าหรือคู่สัญญาไม่สามารถชำระหนี้แก่บริษัทตามเงื่อนไขที่ตกลงไว้เมื่อครบกำหนด
บริษัทได้กำหนดนโยบายการให้สินเชื่อที่ระมัดระวังและขายสินค้าให้กับลูกค้าที่ได้มีการอนุมัติวงเงินสินเชื่อแล้วว่ามีฐานะการเงินดีและมีความสามารถในการชำระหนี้ได้
ดังนั้นบริษัทจึงไม่คาดว่าจะได้รับความเสียหายจากการเรียกชำระหนี้จากลูกหนี้เหล่านั้นเกินกว่าจำนวนที่ได้ตั้งค่าเผื่อหนี้สงสัยจะสูญแล้ว
ส่วนที่ 2

บริษัทที่ออกหลักทรัพย์

บริษัท อลูคอน จำกัด (มหาชน) (“บริษัท”) ประกอบธุรกิจหลักประเภท ผลิตหลอดอลูมิเนียม
กระป๋องอลูมิเนียม และ เหรียญอลูมิเนียม โดยมีที่ตั้งสำนักงานใหญ่ที่ 500 หมู่ 1 ซอย ศิริคาม
ถนนสุขุมวิท 72 ตำบลสำโรงเหนือ อำเภอเมือง จังหวัดสมุทรปราการ 10270 โทรศัพท์ 0 2398
0147 โทรสาร 0 2398 3455, 0 2361 2511 เลขทะเบียนบริษัท 0107537001854
(เดิมเลขที่ บมจ. 432)
1.  ลักษณะการประกอบธุรกิจ

บริษัทเริ่มประกอบธุรกิจในปี 2504 และ ในปี 2538 บริษัทได้มีผู้ร่วมทุนจากต่างประเทศ คือ บริษัท ทาเคะอุจิ เพรส อินดัสตรี้ส์ ซึ่งเป็นผู้ประกอบธุรกิจเดียวกันนี้ในประเทศญี่ปุ่น ปัจจุบันได้เข้าถือหุ้นในบริษัท สัดส่วนร้อยละ 66.41 บริษัทประกอบธุรกิจด้านการผลิตและจำหน่ายภาชนะบรรจุภัณฑ์อลูมิเนียมขึ้นรูป เช่น หลอดอลูมิเนียมชนิดนิ่ม ใช้สำหรับบรรจุผลิตภัณฑ์สีผม, ยาครีม, กาว, ยาสีฟัน, หลอดอลูมิเนียมชนิดผนังแข็ง กระป๋องอลูมิเนียม, ขวดอลูมิเนียม, หลอดบรรจุยาเม็ด, หลอดปากกาเคมี รวมทั้ง เหรียญอลูมิเนียม เพื่อใช้ในการผลิตภาชนะบรรจุภัณฑ์ ดังกล่าวข้างต้น โดย ประมาณร้อยละ 73.21 ของรายได้ทั้งหมด มาจากการขายในตลาดต่างประเทศ และ ร้อยละ 26.79 ได้จากการขายตลาดภายในประเทศ ระหว่างปี 2552 ยอดขายในตลาดต่างประเทศมีมูลค่าลดลงจากปี 2551 ร้อยละ 8 เมื่อเทียบกับโครงสร้างรายได้ของ 3 ปีที่ผ่านมา รายละเอียดตามที่ปรากฏ ดังนี้

+-----------------------------------------------------------------------+
|   ------------------------------------------------------------------  |
|   หน่วย: ล้านบาท 2552 2551 2550                                         |
|                                                                       |
|   มูลค่า ร้อยละ มูลค่า ร้อยละ มูลค่า ร้อยละ                                    |
|                                                                       |
|   เหรียญอลูมิเนียม (ขายในประเทศ) 126 3.59 19 0.5 39 1.2                   |
|                                                                       |
|   หลอดและกระป๋องอลูมิเนียม (ขายในประเทศ) 813 23.20 835 23.0 780 24.4      |
|                                                                       |
|   เหรียญอลูมิเนียม (ขายต่างประเทศ) 963 27.48 1,266 34.9 1,067 33.5         |
|                                                                       |
|   หลอดและกระป๋องอลูมิเนียม (ขายต่างประเทศ ) 1,604 45.73 1,511 41.6 1,303   |
|   40.9                                                                |
|                                                                       |
|   รวม 3,505 100.00 3,631 100.0 3,189 100.0                            |
|   ------------------------------------------------------------------  |
+-----------------------------------------------------------------------+

-   ในปีที่ผ่านมาไม่มีการเปลี่ยนแปลงที่มีนัยสำคัญต่อลักษณะการประกอบธุรกิจของบริษัท

เป้าหมายการดำเนินธุรกิจ

เป้าหมายการดำเนินธุรกิจของบริษัทคือ
การคงไว้ซึ่งสถานะความเป็นผู้นำในเอเชียในการผลิตภาชนะบรรจุภัณฑ์ อลูมิเนียม
เพื่อจัดจำหน่ายให้ลูกค้าที่มีอยู่ในปัจจุบัน มากกว่า 30 ประเทศทั่วโลก นั่นหมายถึง
บริษัทต้องมีเครื่องจักรและอุปกรณ์ครบครัน เพื่อตอบสนองความต้องการ และ
รองรับการขยายตัวของลูกค้าอย่างเพียงพอ
11. รายการระหว่างกัน

บริษัท ทาเคะอุจิเพรส อินดัสตรี้ส จำกัด ประเทศญี่ปุ่น เป็นผู้ถือหุ้นรายใหญ่ของบริษัท ณ วันที่ 31
ธันวาคม 2552 มีจำนวนหุ้นเท่ากับ 19,127,000 หุ้น หรือ 66.41 เปอร์เซนต์ โดยที่ บริษัท
ทาเคะอุจิเพลส อินดัสตรี้ส จำกัด
ทำหน้าที่เป็นตัวกลางในการจำหน่ายภาชนะบรรจุภัณฑ์อลูมิเนียมและเหรียญอลูมิเนียมของบริษัท
ให้แก่กลุ่มลูกค้าในประเทศญี่ปุ่นที่ไม่มีประสบการณ์ในการนำเข้าสินค้าด้วยตนเองโดยตรง และ
พอใจที่จะสั่งสินค้าของบริษัทผ่านทาง บริษัท ทาเคะอุจิ เพรส

อินดัสตรี้ส จำกัด สำหรับราคาที่ขายให้แก่บริษัท ทาเคะอุจิ เพรส อินดัสตรี้ส จำกัด นั้น
อยู่ในระดับเดียวกับราคาที่บริษัท ขายให้แก่ลูกค้าทั่วไปทั้งในประเทศญี่ปุ่นและหรือในประเทศอื่นๆ

บริษัท ทาเคะอุจิเพรส อินดัสตรี้ส จำกัด ได้ให้บริษัท กู้ยืมเงินระยะสั้น จำนวนเงิน 377
ล้านบาทในอัตราดอกเบี้ย ร้อยละ 1.25 ต่อปี ณ วันที่ 31 ธันวาคม 2552

บริษัท ทาเคะอุจิเพรส อินดัสตรี้ส จำกัด
ได้ขายเครื่องจักรและอุปกรณ์หลายรายการในราคาย่อมเยาให้แก่บริษัท ในปี 2552
รวมเป็นจำนวนเงินทั้งสิ้น 3,104,308.27 บาท

คณะกรรมการของบริษัทได้พิจารณารายการข้างต้นที่เกี่ยวข้องกับ บริษัท ทาเคะอุจิเพรส อินดัสตรี้ส
จำกัด อย่างรอบคอบแล้ว และลงความเห็นในที่ประชุมคณะกรรมการว่า
รายการที่เกี่ยวโยงกันต่างๆเหล่านี้ยุติธรรมดีแล้ว และปราศจากผลประโยชน์อันมิควรต่อบริษัท ดังนั้น
ที่ประชุมคณะกรรมการจึงมีมติอนุมัติให้บริษัทสามารถเข้าทำรายการที่เกี่ยวโยงกันเหล่านี้
ดังปรากฎรายละเอียดในรายงานการประชุมคณะกรรมการบริษัททุกครั้ง

ขณะที่ที่ประชุมคณะกรรมการบริษัท ทำการพิจารณารายการดังกล่าวข้างต้น เนื่องจากนายทะคะอะกิ
ทาเคะอุจิ กรรมการผู้จัดการของบริษัท เป็นผู้แทนของบริษัท ทาเคะอุจิ เพรส อินดัสตรี้ส จำกัด
(Related Persons) ฉะนั้น จึงงดออกเสียงในวาระนี้

รายการระหว่างกันที่เกิดขึ้นระหว่างบริษัท บริษัทย่อยและบริษัทร่วม 

 ไม่มี

เหตุผลและความจำเป็นที่ทำให้เกิดรายการระหว่างกันใหม่

 

โปรดดูข้อ 11.รายการระหว่างกัน
แบบแสดงข้อมูลประจำปี 2552 (แบบ 56-1)

ของ

บริษัท อลูคอน จำกัด (มหาชน)

The Annual Registration Statement 2009 (Form 56-1)

Of

ALUCON Public Company Limited
เอกสารแนบ 2

รายงานการกำกับดูแลกิจการของคณะกรรมการตรวจสอบ

คำชี้แจงของคณะกรรมการตรวจสอบ

คณะกรรมการบริษัท อลูคอน จำกัด (มหาชน) ประกอบด้วยกรรมการอิสระจำนวน 3 ท่าน มี
นางสาววรินทร์พร เอื้ออนันต์ เป็นประธานกรรมการตรวจสอบ นายสมชาย อังสนันท์ และ

นาย กฤษณ์ อินเทวัฒน์ เป็นกรรมการตรวจสอบ โดย
เลขานุการคณะกรรมการตรวจสอบเป็นผู้ประสานงาน

คณะกรรมการตรวจสอบมีการประชุม 4 ครั้งเพื่อสอบทานงบการเงินไตรมาสและงบการเงินประจำปี
ร่วมกับผู้สอบบัญชีและกรรมการบริหารฝ่ายการเงิน เพื่อทบทวนผลการตรวจสอบ
คณะกรรมการตรวจสอบมีความเห็นว่า งบการเงินของบริษัท
ได้จัดทำขึ้นตามหลักการบัญชีที่รับรองทั่วไปโดยถูกต้องตามที่ควรในสาระสำคัญ
พร้อมทั้งวางแผนกำหนดขอบเขตระบบการควบคุมภายในของบริษัทกับหน่วยงานตรวจสอบภายใน
ซึ่งมาจากองค์กรภายนอก

นอกจากนี้ คณะกรรมการตรวจสอบมีความเห็นว่า
รายการที่เกี่ยวโยงกันของบริษัทไม่ได้มีความขัดแย้งทางผลประโยชน์กับบริษัทแต่อย่างใด
หากยังมีส่วนเอื้อประโยชน์กับบริษัทด้วย

อนึ่ง
คณะกรรมการตรวจสอบเสนอให้กรรมบริหารเป็นผู้พิจารณาและแต่งตั้งเป็นผู้สอบบัญชีของบริษัทที่มีคุณสมบัติเหมาะสมสำหรับปี
2553 ต่อไป

 วรินทร์พร เอื้ออนันต์

ประธานคณะกรรมการตรวจสอบ
ส่วนที่ 1

ข้อมูลสรุป (Executive Summary)

อันเนื่องมาจากเศรษฐกิจโลกถดถอยมีผลต่อผลประกอบการของบริษัทสำหรับปี 2552 โดยรายรับรวม
3,600 ล้านบาทลดลงเท่ากับ 149 ล้านบาท หรือลดลง 4% จาก 3,749
ล้านบาทของเมื่อปีก่อนหน้านี้ ยอดขายต่างประเทศคิดเป็น 2,566 ล้านบาท หรือลดลง 7.6%
ขณะที่ยอดขายในประเทศ 939 ล้านบาท หรือเพิ่มขึ้น 10% อย่างไรก็ดีผลกำไรสุทธิได้เพิ่มขึ้นเป็น
570 ล้านบาท คือเท่ากับเพิ่มขึ้น 60 ล้านบาท หรือเพิ่มขึ้น 12%
ผลกำไรสุทธิของบริษัทเพิ่มขึ้นอย่างต่อเนื่องติดต่อกันมาเป็นปีที่ 4
แล้วและเราจึงได้สามารถบันทึกสถิติผลกำไรที่สูงขึ้น ๆ ในทุก ๆ ปีที่ผ่านไป

ยอดการผลิตของบรรจุภัณฑ์โดยรวมลดลง 4% เป็น 589 ล้านชิ้น
โดยมีหลอดอลูมิเนียมที่เพิ่มขึ้นเล็กน้อย แต่กระป๋องอลูมิเนียมและหลอดปากกาเคมีกลับลดลงอย่างมาก
อีกทั้งผลผลิตเหรียญอลูมิเนียมก็ลดลงเกือบ 5% เป็น 18,265 ตัน
และถึงแม้เหรียญอลูมิเนียมที่ขายออกต่างประเทศจะไม่ได้มีจำนวนน้อยลงแต่มูลค่าการขายเหรียญต่างประเทศกลับลดลงถึง
24% คิดเป็น 303 ล้านบาท
ทั้งนี้เนื่องมาจากราคาโดยเฉลี่ยที่ถูกลงอย่างมากของแท่งอลูมิเนียมเมื่อเทียบกับเมื่อปี 2551

ในช่วงปีที่ผ่านมาทางบริษัทได้ทำการปรับปรุงสมรรถนะทำงานของสายการผลิต,
ปรับปรุงประสิทธิภาพการผลิต รวมไปถึงอัตราการลดของเสีย
พนักงานของเราได้พยายามทุกวิถีทางที่จะลดค่าใช้จ่ายต่าง ๆ โดยมีมาตรการประหยัดพลังงาน
และมีการบริหารการทำงานล่วงเวลา เป็นต้น

ในระยะหลายปีที่ผ่านมาบริษัทมีการลงทุนอย่างต่อเนื่อง โดยปี2552 มียอดลงทุนทั้งสิ้น 478 ล้านบาท
และในปีนี้บริษัทมีแผนที่จะลงทุนเป็นจำนวนมากที่สุดที่เคยทำมาเป็นจำนวน 800 ล้านบาท ในต้นปี
2553 เราได้เริ่มผลิตกระป๋องอลูมิเนียมขนาดใหญ่ไปแล้ว และภายในสิ้นปี 2553
บริษัทวางแผนที่จะเริ่มเดินสายการผลิตหลอดอลูมิเนียมขนาดกลาง นอกจากนี้
บริษัทจะเริ่มการก่อสร้างโรงงานใหม่เพื่อการติดตั้งสายการผลิตกระป๋องอีก 4 สายการผลิต
หลังจากนั้นจึงจะเริ่มด้วยการเดินสายการผลิตกระป๋องขนาดกลางในกลางปี 2554
ในส่วนของโรงงานผลิตเหรียญอลูมิเนียมนั้นบริษัททำการลงทุนอย่างต่อเนื่องเพื่อให้ราคาต้นทุนการผลิตเหรียญอยู่ในสภาวะที่แข่งขันได้

บริษัทตัดสินใจลงทุนสูงเช่นนี้เนื่องจากเห็นว่าความต้องการสินค้าในจุดต่ำสุดจากกวิกฤตเศรษฐกิจโลกได้ผ่านพ้นไปแล้ว
และนับจากนี้ไปความต้องการในปีนี้น่าจะเพิ่มสูงขึ้น โดยคาดหวังว่าปี 2553
จะเป็นปีที่ดีอีกปีหนึ่งของบริษัท
อีกทั้งบริษัทได้มองเห็นความต้องการในอนาคตที่เพิ่มมากขึ้นอันเป็นผลมาจากตลาดการค้าเสรีที่จะขยายตัวกว้างอีกต่อ
ๆ ไป
4. การวิจัยและพัฒนา

บริษัทมิได้มุ่งเน้นงานด้านการวิจัยและพัฒนาบรรจุภัณฑ์ชนิดอื่น ๆ แต่จะคำนึงถึงการเพิ่ม

ประสิทธิภาพและความรวดเร็วในการผลิต
การจัดหาเครื่องมือและอุปกรณ์ในการผลิตให้ตรงกับความต้องการของลูกค้า
การลดของเสียและเวลาที่สูญเสียจากการผลิต รวมทั้งศึกษาการใช้วัตถุดิบที่มีประสิทธิภาพ
การควบคุมในการใช้พลังงาน ซึ่งล้วนแล้วแต่มีผลต่อการผลิตสินค้าทั้งสิ้น
ข้อพิพาททางกฎหมาย

สืบเนื่องจากข้อพิพาททางกฎหมายระหว่างปี 2539 ที่บริษัทฯ
ถูกฟ้องเป็นจำเลยร่วมกับแพทย์ที่เกี่ยวข้องในคดีอีก 3 ท่าน เกี่ยวกับการรักษาพยาบาล
โดยโจทก์เรียกร้องค่าเสียหายจำนวน 695.6 ล้านบาท นั้น เมื่อวันที่ 9 กุมภาพันธ์ 2547
ศาลแพ่งได้มีคำพิพากษายกฟ้องบริษัทฯ และแพทย์ที่เกี่ยวข้องดังกล่าว
ส่วนที่ 2

บริษัทที่ออกหลักทรัพย์ 

บริษัทที่ออกหลักทรัพย์

ชื่อ : บริษัท สมิติเวช จำกัด (มหาชน)

ประกอบธุรกิจหลักประเภท : โรงพยาบาลเอกชน ภายใต้ชื่อ

 โรงพยาบาลสมิติเวช สุขุมวิท

 โรงพยาบาลสมิติเวช ศรีนครินทร์

เลขทะเบียนบริษัท : บมจ. 78

ที่ตั้งสำนักงานใหญ่ : 133 สุขุมวิท 49 แขวงคลองตันเหนือ

 เขตวัฒนา กรุงเทพฯ 10110

โทรศัพท์ : 0-2382-2000, 0-2711-8000

0-2392-0011, 0-2381-6807

โทรสาร : 0-2391-1290, 0-2381-3490

สำนักงานสาขา : 488 ถนนศรีนครินทร์ แขวงสวนหลวง

 เขตสวนหลวง กรุงเทพฯ 10250

โทรศัพท์ : 0-2731-7000, 0-2378-9000

โทรสาร : 0-2731-7044

Home Page : www.samitivej.co.th

www.samitivej-cancer.com

www.samitivej-childcenter.com

  E-mail : info@samitivej.co.th

info@samitivej-cancer.com

info@samitivej-childcenter.com
1.  ปัจจัยความเสี่ยง

ปัจจัยความเสี่ยงในการประกอบธุรกิจของบริษัทฯ จำแนกได้ ดังนี้.-

1.  นโยบายของภาครัฐ

  รัฐบาลได้ปรับนโยบายด้านสาธารณสุขใหม่
  โดยให้โรงพยาบาลของรัฐบาลบริหารงานด้วยตนเองอย่างอิสระ และนโยบายประกันสุขภาพ
  กฎระเบียบ รวมทั้งนโยบายต่างๆ ซึ่งอยู่ระหว่างการปรับปรุง
  และคาดว่าจะมีผลบังคับใช้อย่างต่อเนื่อง ส่งผลกระทบต่อ Health Care Business โดยตรง
  โดยเฉพาะโรงพยาบาลเอกชนจะต้องกำหนดแนวทางกลยุทธ์ในการบริหารใหม่
  อย่างรอบคอบให้สอดคล้องกับภาครัฐ
  รวมทั้งส่งผลกระทบต่อภาวะตลาดโดยรวมทำให้เกิดการแข่งขันสูงยิ่งขึ้น

2.  การขาดแคลนบุคลากรทางการแพทย์

  ปัจจุบันบุคลากรด้านการแพทย์และสาธารณสุข มีความขาดแคลนโดยรวม ตั้งแต่แพทย์ ทันตแพทย์
  พยาบาล เภสัชกร นักตรวจวิเคราะห์ นักกายภาพ และอื่นๆ รวมทั้งผู้บริหารในธุรกิจนี้
  โดยเฉพาะผู้ที่มีประสบการณ์และความเชี่ยวชาญในวิชาชีพสูง ดังนั้น
  การสรรหาและคัดเลือกบุคลากร ก็เป็นปัจจัยหนึ่งในการดำเนินงาน ทั้งนี้ บริษัทฯ
  ได้มีมาตรการพัฒนาบุคลากร เพื่อให้ความรู้และทักษะแก่บุคลากรอย่างต่อเนื่อง
  มอบสวัสดิการที่เหมาะสม สร้างขวัญและกำลังใจให้พนักงาน
  เพื่อให้พนักงานมีความรักองค์กรและอยู่ปฏิบัติงานเป็นเวลานาน

3.  การเปลี่ยนแปลงของเทคโนโลยีและอุปกรณ์การแพทย์

  เทคโนโลยีและวิวัฒนาการในการผลิตอุปกรณ์การแพทย์ได้เปลี่ยนแปลงไปอย่างรวดเร็ว ซึ่ง
  เทคโนโลยีใหม่ๆ สามารถช่วยให้การตรวจวิเคราะห์วินิจฉัยโรคได้อย่างรวดเร็ว แม่นยำ และมี
  ประสิทธิภาพเพิ่มมากขึ้น อย่างไรก็ตามอุปกรณ์ดังกล่าวมีราคาและค่าใช้จ่ายในการบำรุงรักษาสูง
  ซึ่งเป็นปัจจัยสำคัญในการลงทุนของบริษัทฯ แต่เพื่อสามารถให้บริการแก่ผู้ป่วยอย่างเหมาะสม
  บริษัทฯ ได้มีมาตรการในการพิจารณาและวิเคราะห์คุณสมบัติ ประโยชน์จากการใช้งาน
  และความคุ้มค่าของอุปกรณ์ก่อนการลงทุนทุกครั้ง

4.  การเก็บหนี้

  บริษัทฯ มีผู้ใช้บริการหลายประเภท ได้แก่ ประเภทบุคคลทั่วไป นิติบุคคล เช่น
  บริษัทคู่สัญญาในประเทศ และต่างประเทศ ซึ่งมีสัญญาระบุเงื่อนไขการชำระเงิน และบริษัทฯ
  ได้มีมาตรการลดความเสี่ยงรองรับกรณีเรียกเก็บเงินจากผู้ใช้บริการไม่ได้ตามเงื่อนไข
10. ระบบการควบคุมและการตรวจสอบกิจการภายใน

(หลักการการกำกับดูแลกิจการที่ดี ข้อที่ 13.)

10.1 ระบบการควบคุมภายใน

  บริษัทฯ ได้จัดให้มีระบบการควบคุมภายในทั้งในระดับบริหาร และระดับปฏิบัติงานทั่วไป เพื่อ
  ส่งเสริมให้การดำเนินงานเป็นไปอย่างมีประสิทธิภาพและโปร่งใส
  สามารถตรวจสอบและอ้างอิงได้ โดยมีแนวทางดังนี้

-   จัดให้มีการกำหนดหน้าที่และความรับผิดชอบรวมทั้งอำนาจในการปฏิบัติงานของเจ้าหน้าที่
    ทุกตำแหน่งเป็นลายลักษณ์อักษร

-   มีการแบ่งแยกหน้าที่สำหรับผู้ปฏิบัติงาน และผู้ติดตามควบคุม รวมทั้งการติดตามประมวลผล
    เพื่อให้เกิดการถ่วงดุลและตรวจสอบระหว่างกัน

-   มีการควบคุมในการใช้ทรัพย์สินให้เกิดประโยชน์อย่างมีประสิทธิภาพ

-   มีการควบคุมภายในทางการเงิน โดยจัดให้มีการตรวจสอบกระบวนการทำงาน และมีระบบ
    รายงานทางการเงิน เสนอผู้บริหารในสายงานที่เกี่ยวข้องตามลำดับชั้น

-   จัดให้มีการควบคุมและพัฒนาคุณภาพในการให้บริการรักษาพยาบาลแก่ผู้มาใช้บริการ ตาม
    มาตรฐานสากล

-   จัดให้มีคู่มือการปฏิบัติงาน เพื่อเป็นมาตรฐานและเป็นแนวทางในการปฏิบัติหน้าที่แก่พนักงาน
    เพื่อให้มั่นใจว่า การปฏิบัติงานเป็นไปตามขั้นตอนและบรรลุวัตถุประสงค์
    กฎระเบียบข้อบังคับของทางราชการที่เกี่ยวข้อง

    2.  การตรวจสอบกิจการภายใน

-   บริษัทฯ ได้ว่าจ้าง สำนักงานบัญชี ดี ไอ เอ (Office of DIA International
    Auditing) ทำหน้าที่ตรวจสอบกิจการภายใน และประเมินผลกิจกรรมต่างๆ ในบริษัทฯ
    ตั้งแต่ปี 2543 จนถึงปัจจุบันผู้ตรวจสอบภายในสามารถปฏิบัติหน้าที่อย่างมีอิสระ
    รายงานตรงต่อคณะกรรมการตรวจสอบของบริษัทฯ ซึ่งบริษัทดังกล่าว
    ได้เข้ามาตรวจสอบและประเมินผลการปฏิบัติงานของเจ้าหน้าที่ในระบบต่างๆ
    รวมทั้งการตรวจสอบเฉพาะเรื่องตามที่คณะกรรมการตรวจสอบมอบหมาย เพื่อให้มั่นใจว่า
    ระบบงานของบริษัทฯ มีการควบคุมคุณภาพที่มีประสิทธิภาพและเพียงพอ
    รวมทั้งให้ข้อเสนอแนะในการปรับปรุงขั้นตอนการปฏิบัติงานหรือการควบคุมภายในให้มีประสิทธิภาพ
    ยิ่งขึ้น โดยสำนักงานดังกล่าวไม่ได้เป็นผู้สอบบัญชีของบริษัทฯ

-   บริษัทฯ ได้แต่งตั้งคณะเจ้าหน้าที่ Internal Surveyor
    ทำหน้าที่ตรวจติดตามระบบคุณภาพการให้บริการแก่ผู้มาใช้บริการให้เป็นไปตามมาตรฐานการรักษาพยาบาลสากล

  10.3 การบริหารความเสี่ยง

  บริษัทฯ ได้ให้ความสำคัญเกี่ยวกับการบริหารความเสี่ยงเป็นอย่างมาก บริษัทฯ
  ได้มีการประเมินความเสี่ยงของกิจการ
  และจัดมาตรการป้องกันและลดความเสี่ยงในด้านการดำเนินงาน
  ทั่วไปและโดยเฉพาะการรักษาพยาบาลผู้ป่วย ได้จัดตั้งคณะกรรมการบริหารความเสี่ยง
  ทำหน้าที่ค้นหา ประเมินความเสี่ยง จัดการความเสี่ยง
  และประเมินผลทางกระบวนการรักษาพยาบาลทั้งหมด เพื่อลดโอกาสและปริมาณความสูญเสียต่างๆ

  10.4 ความเห็นของคณะกรรมการเกี่ยวกับระบบการควบคุมภายใน

  ในปี 2546 คณะกรรมการได้รับทราบรายงานของคณะกรรมการตรวจสอบ
  ว่าระบบงานของบริษัทฯ มีมาตรการควบคุมภายในที่มีประสิทธิภาพเพียงพอและเหมาะสม
  รวมทั้งการจัดทำรายงานทางการเงินและเปิดเผยข้อมูล
  ซึ่งเป็นไปตามาตรฐานการสอบบัญชีที่ได้รับรองทั่วไปและตามเงื่อนไขของหน่วยงานที่เกี่ยวข้อง

  10.5 รายงานการกำกับดูแลกิจการของคณะกรรมการตรวจสอบ

  ปรากฏในเอกสารแนบ 3
6. โครงการในอนาคต (Future Plan)

บริษัทฯ มีนโยบายที่จะพัฒนาโครงการในอนาคต ดังนี้:-

(1) ปรับปรุงอาคารและสถานที่โรงพยาบาลสมิติเวช สุขุมวิท ได้แก่ ห้องพักผู้ป่วยใน
    และบริเวณโดยรอบอย่างต่อเนื่อง

(2) ปรับปรุงอาคารและสถานที่โรงพยาบาลสมิติเวช ศรีนครินทร์ ทั้งที่แผนก OPD
    และห้องพักผู้ป่วยในเพิ่มเติมเพื่อรองรับปริมาณผู้ใช้บริการที่เพิ่มขึ้น

(3) พัฒนาการให้บริการใหม่ (New Products) เพื่อให้การรักษาพยาบาลอย่างต่อเนื่อง
    โดยจะขยายศูนย์รักษาโรคเฉพาะ ที่โรงพยาบาลเด็กสมิติเวช ศรีนครินทร์ และ Clinical
    Center of Excellences อื่นๆ ทั้งที่
    โรงพยาบาลทั้งสองแห่ง

(4) พัฒนาบุคลากรของบริษัทฯ อย่างต่อเนื่อง

(5) พัฒนาระบบคุณภาพให้ได้มาตรฐานสากลอย่างต่อเนื่อง (Total Quality Management
    System) โดยบริษัทฯ ได้ผ่านการรับรองระบบ ISO 9002 แล้วในปี 2544
    และได้ผ่านการรับรองกระบวนการคุณภาพจากสถาบันพัฒนาและรับรองคุณภาพโรงพยาบาล
    (HA) แล้วในปี 2546

(6) พัฒนาระบบการบริหารจัดการ (Managerial System Development)

(7) พัฒนาระบบการตลาดและส่งเสริมการขาย (Sales Marketing System Development)

(8) พัฒนาและปรับปรุงระบบสารสนเทศอย่างต่อเนื่อง

(9) จัดหาสถานที่จอดรถยนต์เพื่อบริการลูกค้าสำหรับโรงพยาบาลสมิติเวช สุขุมวิท เพิ่มเติม
13. ข้อมูลอื่นๆ ที่เกี่ยวข้อง

บุคคลอ้างอิง

  นายทะเบียนหลักทรัพย์ : บริษัทศูนย์รับฝากหลักทรัพย์แห่งประเทศไทย

  62 อาคารตลาดหลักทรัพย์แห่งประเทศไทย ชั้น 4 และชั้น 7

  ถนนรัชดาภิเษก แขวงคลองเตย เขตคลองเตย
  กรุงเทพฯ 10110

  โทรศัพท์ 0-2229-2800 โทรสาร 0-2359-1259

  ผู้สอบบัญชี : บริษัท เคพีเอ็มจี ภูมิไชย สอบบัญชี จำกัด

  ชั้น 21-22 เอ็มไพร์ทาวเวอร์

  195 ถนนสาทรใต้ แขวงยานนาวา

เขตสาทร กรุงเทพฯ 10120

  โทรศัพท์ 0-2677-2000

  ชื่อผู้สอบบัญชี : นายสุพจน์ สิงห์เสน่ห์ ทะเบียนเลขที่ 2826

  นายนิรันดร์ ลีลาเมธวัฒน์ ทะเบียนเลขที่ 2316

 นายเทอดทอง เทพมังกร ทะเบียนเลขที่ 3787

นางวิไล บูรณกิตติโสภณ ทะเบียนเลขที่ 3920

  ที่ปรึกษากฎหมาย : 1. บริษัท สำนักงานกฎหมายฟาร์อีสฑ์ (ประเทศไทย) จำกัด

 121/74-75 อาคารอาร์. เอส. ทาวเวอร์ ชั้น 24

 ถนนรัชดาภิเษก แขวงดินแดง เขตดินแดง กรุงเทพฯ 10310

  โทรศัพท์ 0-2641-3181-88, 0-2248-6711

  2. บริษัท ไว้ท์ แอนด์ เคส (ประเทศไทย) จำกัด

  ชั้น 4-5 อาคารเกษรพลาซ่า 999 ถนนเพลินจิต

  แขวงลุมพินี เขตปทุมวัน กรุงเทพฯ 10330

 โทรศัพท์ 0-2656-1721 

  ผู้ตรวจสอบภายใน : สำนักงานสอบบัญชี ดี ไอ เอ

  316/32 ซอยสุขุมวิท 22 ถนนสุขุมวิท

 แขวงคลองเตย เขตคลองเตย กรุงเทพฯ 10110

  โทรศัพท์ 0-2259-5300-2
ส่วนที่ 1

ข้อมูลสรุป (Executive Summary)

ข้อมูลสรุป (Executive Summary)

บริษัท สมิติเวช จำกัด (มหาชน) มีทุนจดทะเบียนและทุนชำระแล้ว 1,000 ล้านบาท
ดำเนินธุรกิจโรงพยาบาลเอกชนมานานกว่า 25 ปี ประกอบด้วย โรงพยาบาลในนามของ
โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์

ในปี 2546 บริษัทฯ ได้พัฒนาการให้บริการรูปแบบใหม่ (New Products) อย่างต่อเนื่อง
จัดหาอุปกรณ์การแพทย์มาเพิ่มเติมและทดแทนของเดิมและปรับปรุงอาคารและสถานที่ของโรงพยาบาลทั้งสองแห่งเพื่ออำนวยความสะดวกให้ผู้ใช้บริการยิ่งขึ้น
โดยโรงพยาบาลสมิติเวช สุขุมวิท ได้เปิดสถาบัน
สุขภาพผิวพรรณ (Samitivej Esthetic Institute (SEI)) ศูนย์โรคภูมิแพ้ (Allergy
Center) ศูนย์สุขภาพ (Wellness Center) ศูนย์เลสิก (Lasik Center)
และได้ปรับปรุงสถานที่ใหม่ที่แผนกผู้ป่วยนอก (Out Patient Department) เสร็จสมบูรณ์
รวมทั้งได้ปรับปรุง หอพักผู้ป่วยใน (Wards) แล้วเสร็จบางชั้น
ซึ่งยังคงดำเนินการอย่างต่อเนื่องให้ครบทุกหอ นอกจากนี้ได้ก่อสร้างอาคารโรงพยาบาลใหม่อีก 1
อาคาร สามารถเปิดให้บริการได้ภายในปลายปี 2548

บริษัทฯ ได้ปรับหรือ Re-Focus แผนการดำเนินงานของโรงพยาบาลสมิติเวช ศรีนครินทร์ใหม่
โดยมีเป้าหมายจะขยายการบริการให้ผู้ป่วยเด็กอย่างครบวงจรระดับตติยภูมิ (Tertiary Care)
และเพื่อเป็นศูนย์ส่งเสริมสุขภาพและพัฒนาเด็กแรกเกิดจนถึงเติบใหญ่ ภายใต้หลักการว่า
“โรงพยาบาลของเด็กๆ และครอบครัว”
โดยได้ดำเนินการเปิดศูนย์บริการเฉพาะทางต่อเนื่องจากปีก่อนได้แก่ เปิดศูนย์โรคภูมิแพ้ (Allergy
Center) ศูนย์ธาลัสซีเมีย โลหิตวิทยาและมะเร็งในเด็ก (Thalassemia Hematology and
Oncology Center)

เมื่อวันที่ 19 กรกฎาคม 2546
บริษัทฯได้รับพระกรุณาธิคุณจากพระเจ้าวรวงศ์เธอพระองค์เจ้าโสมสวลี พระวรราชาทินัดดามาตุ
เสด็จเป็นองค์ประธานเปิดโรงพยาบาลเด็กสมิติเวช ศรีนครินทร์
ยังความปลาบปลื้มและสำนึกในพระกรุณาธิคุณของพระองค์ท่านเป็นล้นพ้น

นอกจากนี้ได้เปิดชมรมเบาหวาน (Samitivej Srinakarin Diabetic Center)
และศูนย์เต้านม (Breast Center) ที่โรงพยาบาลสมิติเวช ศรีนครินทร์ อีกด้วย

บริษัทฯ ได้จัดการสัมมนาและการบรรยายทางวิชาการให้ความรู้ในการป้องกันโรคต่างๆ
ให้แก่ประชาชนทั่วไป ทั้งในและนอกสถานที่ตลอดทั้งปี และได้จัดการประชุมวิชาการประจำปี 2546
(Samitivej Annual Scientific Meeting) เมื่อวันที่ 10-12 กันยายน 2546
ครอบคลุมสาขาวิชาการต่างๆ หลายสาขา
โดยได้รวมวิทยาการการก้าวหน้าทางกุมารเวชศาสตร์ไว้ด้วย
ซึ่งได้รับความสนใจจากแพทย์และบุคลากรทางการแพทย์ ตลอดจนประชาชนทั่วไป
เข้าร่วมฟังการบรรยายเป็นจำนวนมาก

เมื่อวันที่ 16 ธันวาคม 2546 โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์
ได้รับการรับรองกระบวนการคุณภาพโรงพยาบาลจากสถาบันพัฒนาและรับรองคุณภาพโรงพยาบาล
(The Institute of Hospital Quality Improvement & Association (HA –
Thailand))

ผลการดำเนินงานรวมในรอบปี 2546 บริษัทฯ มีรายได้รวมเพิ่มขึ้นจากปี 2545 เท่ากับ 235
ล้านบาท มีต้นทุนและค่าใช้จ่ายในการดำเนินงานรวมเพิ่มขึ้น 228 ล้านบาท
ซึ่งเพิ่มขึ้นตามสัดส่วนของรายได้ และมีกำไรเบื้องต้น (EBITDA) เพิ่มขึ้นจากปีที่แล้ว 7 ล้านบาท
เมื่อคำนวณรวมดอกเบี้ยและค่าเสื่อมราคาแล้ว บริษัทฯ มีผลขาดทุนสุทธิ 40.55 ล้านบาท
ผลขาดทุนของปี 2546 ลดลงจากปี 2545 เท่ากับ 43.60%